ขอสอบถามหน่อยค่ะ พอดีนุ๋ปวดท้องน้อยหลังมีอะไรกันกับแฟนได้ประมาณ10ชม.น่ะค่ะ ปกติก็ไม่เป็นอะไรนะคะ แต่นี่เป็นมา2-3ครั้งได้แล้วค่ะ -มันอันตรายไหมคะ? -มันเกิดจากอะไรคะ? -มีวิธีแก้ไขไหมคะ? -ถ้ามี ควรแก้ไขยังไงคะ?
สวัสดีค่ะ อาการปวดท้องน้อยหลังมีเพศสัมพันธ์อาจเกิดได้จาก-เกิดจากการมีเพศสัมพันธ์โดยตรง เช่นมีการกระแทกหรือเสียดสี มักจะหายไปได้เองภายในไม่กี่วัน และไม่มีอาการร่วมอย่างอื่น-กระเพาะปัสสาวะอักเสบ ซึ่งสัมพันธ์กับการมีเพศสัมพันธ์ จะมีปัสสาวะแสบขัดหรือปัสสาวะเป็นเลือดร่วมด้วย-ภาวะทางสูตินรีเวชอื่นๆเช่นมีเนื้องอกในมดลูก มีถุงน้ำในรังไข่ ต้องใช้การทำอัลตราซาวน์โดยสูตินรีแพทย์เพื่อวินิจฉัยการวินิจฉัยแยกโรคคงต้องใช้การตรวจร่างกายร่วมด้วยนะคะ ตอนนี้ถ้ายังปวดมากอยู่แนะนำไปพบแพทย์ที่รพ.ค่ะการดูแลตัวเองเบื้องต้น งดการมีเพศสัมพันธ์ไปก่อน รับประทานยาแก้ปวดเพื่อบรรเทาอาการ นอนพัก ไม่ไปยกของหนักควรไปพบแพทย์ทันทีถ้าปวดท้องมากขึ้นเรื่อยๆ มีเลือดหรือตกขาวผิดปกติจากช่องคลอด ปัสสาวะแสบขัด มีไข้